রক্ত
রক্ত () হল উচ্চশ্রেণীর প্রাণিদেহের এক প্রকার কোষবহুল, বহু জৈব ও অজৈব পদার্থের সমন্বয়ে গঠিত সামান্য লবণাক্ত, আঠালো, ক্ষারধর্মী ও লালবর্ণের ঘন তরল পদার্থ যা হৃৎপিন্ড, ধমনী, শিরা ও কৈশিক জালিকার মধ্য দিয়ে নিয়মিত প্রবাহিত হয়। রক্ত একধরণের তরল যোজক কলা। 
রক্ত প্রধানত দেহে অক্সিজেন, কার্বন ডাই অক্সাইড এবং অন্যান্য বর্জ্য পদার্থ পরিবাহিত করে। রক্ত হল আমাদেরে দেহের জ্বালানি স্বরূপ। মানবদেহে শতকরা ৮ ভাগ রক্ত থাকে (গড়ে মানবদেহে ৫-৬ লিটার রক্ত থাকে)। রক্তের PH সামান্য ক্ষারীয় অর্থাৎ ৭.২ - ৭.৪।
মানুষের রক্তের তাপমাত্রা ৩৬ - ৩৮ ডিগ্রি সেন্টিগ্রেড (গড়ে ৩৭ ডিগ্রি সেন্টিগ্রেড)।
পানি নিরাপত্তা
পপুলেশন ইনস্টিটিউটের সভাপতি লরেন্স স্মিথ বলেছেন, যদিও পৃথিবীর বেশিরভাগ অংশ জুড়েই পানি রয়েছে, কিন্তু মোট পানিরাশির ৯৭ শতাংশই লবণাক্ত। মানুষের অস্তিত্ব টিকিয়ে রাখার জন্য যে মিঠাপানির দরকার, তার পরিমাণ পৃথিবীর মোট পানিরাশির মাত্র ৩ শতাংশ। তাই স্মিথ বিশ্বাস করেন যে, জনসংখ্যাবহুল পৃথিবীতে পানি নিয়ে যে প্রতিযোগিতা চলছে, তা মানুষের অস্তিত্বের প্রতি অন্যতম প্রধান হুমকি। এমনকি সরু হয়ে আসা বরফ চাদর এবং প্রায় শুকিয়ে যাওয়া জলাধারগুলোর উপর নিয়ন্ত্রণ দাবী করতে গিয়ে একটি রহস্যময় তৃতীয় বিশ্ব যুদ্ধ শুরু হয়ে যাওয়াও অস্বাভাবিক নয়।  তবুও ১৯৯০ সাল থেকে প্রায় ২ বিলিয়ন মানুষ প্রতিনিয়ত নিরাপদ পানির নাগাল পাচ্ছে, অথচ অনেক আগেই এদের পানির অভাবে ভোগার কথা ছিল। ১৯৭০ সালে উন্নত বিশ্বে মাত্র ৩০% মানুষ নিরাপদ পানির নাগাল পেত, ১৯৯০ সালে এই অনুপাত এসে দাড়িয়েছে ৭১ শতাংশে, ২০০০ সালে বেড়ে হয়েছে ৭৯% এবং ২০০৪ সালে ৮৪ শতাংশে দাড়িয়েছে। পরিসংখ্যান বলছে এই অনুপাত বেড়ে চলবে ক্রমাগত।